คาดเดือนหน้าได้ข้อสรุปแก้ไขหวยออนไลน์
&nbsp;"เกียรติ" เผย กลางเดือน ก.พ. ได้ข้อสรุปเยียวยาผู้ได้รับผลกระทบล้มหวยออนไลน์
26 ม.ค. 2553

"เกียรติ" เผย กลางเดือน ก.พ. ได้ข้อสรุปเยียวยาผู้ได้รับผลกระทบล้มหวยออนไลน์
นายเกียรติ สิทธีอมร ประธานผู้แทนการค้าไทย ในฐานะประธานคณะทำงานศึกษาด้านกฎหมายเกี่ยวกับโครงการหวยออนไลน์ ระบุว่า กลางเดือนกุมภาพันธ์นี้จะได้ข้อสรุป และแนวทางการแก้ไขการทำงาน ซึ่งการเยียวยาผู้ทีได้รับผลกระทบ ด้วยการชดเชยเป็นเพียงทางเลือกส่วนหนึ่งเท่านั้น ซึ่งขณะนี้อยู่ระหว่างการรับฟังข้อเท็จจริงของผู้ที่เกี่ยวข้องทั้งหมด สำหรับเครื่องจำหน่ายสลากอัตโนมัตินั้น บริษัทล็อกซเล่ย์ จีเทคเทคโนโลยีเป็นเจ้าของเครื่องตามสัญญา และบริษัทจะเสนอแนวทางการใช้เครื่องดังกล่าวในรูปแบบอื่น รัฐบาลพร้อมรับฟังหากถูกต้องตามกฎหมาย